Imerco i Løgstør blev i nat udsat for tyveri, gerningsmændene er stadig på fri fod. Politiet vil gerne have hjælp fra vidner.

Kort efter klokken 01.00 blev der slået alarm. Et vidne har set tre hætteklædte mænd i sorte kedeldragter, alle tre er dansktalende. De kørte fra stedet i en sort BMW Stationcar. Nordjyllands Politi vil meget gerne høre fra folk, der har set eller hørt noget både før og efter tidspunktet. Eller hvis der er nogle, der har kendskab til bilen. Politiet ved endnu ikke, hvad der er stjålet fra butikken. Politiet kan kontaktes på 1-1-4.